kardosdrur/scandi-wiki huggingface dataset:
Job (Bibelen)

Job eller Hiob, Ijjob, Ijob er i Bibelen hovedpersonen i Jobs Bog i Det Gamle Testamente. Han boede i landet Us øst for Kongeriget Israel. 

Job var en meget rig. Bibelen fortæller, hvordan han mistede både rigdom og helbred. Derfor blev han vred på Gud og anklagede ham for at være uretfærdig. Beretningen om Job handler om, hvorfor en retsindig og retskaffen og gudfrygtig mand (Jobs Bog kap. 1 vers 1) må lide, hvorfor livet er uretfærdigt.

Eksterne henvisninger 

Det Danske Bibelselskab, Bibelen på Internet

Personer i Det Gamle Testamente
Islams profeter
Mogens Falster Bielke

Mogens Andersen Falster Bielke til Bellinge eller blot Mogens Falster (død 4. januar 1571), landsdommer.

Han var søn af Anders Josephsen Bielke til Bellinge, men tog sin slægtsnavnet fra sin mor, Anna Jørgensdatter Falster.

Han var bror til Jørgen Andersen Falster i Horreby (død efter 1547) og Joseph Andersen Falster til Snöstorp og Bellinge (død 1562).

Mogens Falster fik i 1523 Helsingborg og Baadstad len, men måtte afstå det samme år til Tyge Krabbe, hvorefter han trak sig tilbage til sin fædrene gård Bellinge. I 1542 blev han landsdommer på Lolland og Falster og havde flere mindre len (Bregerup Hospital 1542, Gedser 1550-o. 1567 og Karleby og Grimmelstrup birker 1552-o. 1557). 

Han er med sine to hustruer, Ellen Jensdatter Rotfeldt, (død 1538) og Mette Henningsdatter Valkendorf, (død efter 1582), begravet i Sønder Kirkeby Kirke.

Danskere i 1500-tallet
Landsdommere fra Danmark
Godsejere fra Danmark
Mogens Falster
Frederikssund Station

Frederikssund Station er en S-togsstation i Frederikssund. Den er endestation for linje C.

Den nuværende station er den tredje i byen og blev taget i brug den 27. maj 1989, da banen til byen blev omlagt til S-tog. Den ligger, hvor den første station fra åbningen af Frederikssundbanen i 1879 lå. Den nuværende station afløste den 2. station, der blev opført i forbindelsen med anlæg af midtbanen til Næstved. Den anden station og midtbanen blev åbnet i 1928, og skulle have været videreført til Hillerød, hvor anlægget var gået i gang, men projektet blev opgivet inden sporlægning skulle have været udført og strækningen til Ringsted blev nedlagt i 1936.

Den første station, var i brug indtil åbning til af Midtbanen, men blev derefter benyttet som godsstation. Den oprindelige stationsbygning blev nedrevet i 1988 for at gøre plads til den nuværende trafikterminal.

Den ligger i takstzone 7.

Antal rejsende 
Ifølge Østtællingen var udviklingen i antallet af dagligt afrejsende til 1989 med lokaltog, derefter med S-tog:

noter

Litteratur

Eksterne henvisninger 

 Frederikssund Station  på dsb.dk

S-togs-stationer
Stationer på Midtbanen
Station
Station
Norsminde

Norsminde er et lille fiskerleje i Østjylland ved udmundingen af Norsminde Fjord beliggende 20 kilometer syd for Århus centrum.

Norsminde ligger dels i Saksild Sogn, Hads Herred i Odder Kommune (Norsminde Strand) og dels på den nordlige side af fjordmundingen (Norsminde by) i Malling Sogn, Ning Herred i Aarhus Kommune. Begge områder af fiskerlejet tilhører Region Midtjylland.

Norsminde havn
Så langt tilbage som omkring 6.600 f. Kr. findes der arkæologiske spor af beboere i Norsminde og langs Norsminde fjord.

Tidligere var havnen et vigtig anløbssted for handelsskibe med tilhørende handelsplads med pakhus. Først i begyndelsen af 1800-tallet overtog Århus havn titlen som den største handelshavn i området.

I dag er Norsminde en meget aktiv lystbådehavn med 85 kølbåds-pladser og 101 jollepladser.
Både nord og syd for Norsminde findes i gå-afstand fra havnen store sommerhusområder.  
På havnerådet findes den gamle Norsminde kro bygget i 1693 og i sommerhalvåret en fiskerestaurant.

Norsminde fjord
Fjorden har været næsten dobbelt så stor og har haft 2 øer hvoraf den ene hed Kalvø, men midt i 1830 blev ca. halvdelen inddæmmet og i 1964 blev der etableret en sluse ved udløbet for at beskytte disse inddæmmede arealer mod oversvømmelse. Der har boet mennesker ved fjorden for flere tusinde år siden eks. er fundet rester fra maglemose- og ertebøllekulturen og vikingerne har også huseret ved fjorden. I dag er fjorden beskyttet som fuglereservat.

I Norsminde ligger også ruinen af Kysing Kirke.

Litteratur 
 Erik Kjær Larsen, En isfugl i Norsminde – eller Kysing? : beretninger fra Kysing og Norsminde i perioden 1930-60 / Erik Kjær Larsen ; fortalt af egnens beboere. – [Malling]: Norsminde ByLaug, 1997.

Eksterne henvisninger 
 Kysing Kirke hos danmarkskirker.natmus.dk (Danmarks Kirker, Nationalmuseet)
  Norsminde Havn
 Norsminde, En historisk rundtur   Torben Alrøe på Saxild-Nølev Lokalhistoriske arkiv saxildarkiv.dk

Lokaliteter i Aarhus Kommune
Lokaliteter i Odder Kommune
Jacques Anquetil

Jacques Anquetil (8. januar 1934 – 18. november 1987) var en stor fransk cykelrytter og var den første til at vinde Tour de France fem gange: i 1957 og fire gange i træk 1961-1964. Denne bedrift blev senere gentaget af Eddy Merckx, Bernard Hinault og Miguel Indurain – der dog vandt fem gange i træk. Anquetil, Merckx og Hinault vandt dog alle i deres første forsøg. Anquetils sejre blev grundlagt ved hjælp af en hurtig enkeltstart, hvorefter defensiv kørsel i bjergene var tilstrækkelig for at vinde samlet.

Referencer

Eksterne henvisninger 

 

Mandlige cykelryttere fra Frankrig
Tour de France-vindere
Giro d'Italia-vindere
Vuelta a España-vindere
Hvolby

Hvolby kan henvise til personnavne og flere stednavne i Danmark:
 Hvolby (Ulfborg Sogn) – en bebyggelse i Ulfborg Sogn
 Hvolby (Vemb Sogn) – en bebyggelse i Vemb Sogn
I Løvens tegn

I Løvens tegn er en dansk hardcore-pornofilm fra 1976. Der er tale om den fjerde sexkomedie i rækken af de populære stjernetegnsfilm, der blev produceret i 1970'erne. Filmen er instrueret af Werner Hedman og har manuskript af Hedman, Edmondt Jensen og Anders Sandberg.

Handling 

En erotisk erindringsbog skaber ravage på et gods, da flere af tidligere beboere indgår i bogen. Godsets nuværende beboer er meget puritansk, men ved ikke, at hans to tanter står bag bogen og i deres unge dage var med i skandalerne.

Medvirkende 
Sigrid Horne-Rasmussen – Rosa
Ann-Marie Berglund – Rosa som ung
Else Petersen – Soffy
Anne Magle – Soffy som ung
Ole Søltoft – Toni Bram
Poul Bundgaard – Anton F. Møller
Lizzi Varencke – Karin
Karl Stegger – Postbud
William Kisum – Grev Johan
Ib Mossin – Grev Hubert
Bent Warburg – Fotograf Oscar Pilford
Anne Bie Warburg – Emma Pilford
Judy Gringer – Bardame
Arthur Jensen – Kriminalkommissær Petersen
Tony Rodian – Butiksassistent
Gertie Jung – Dame i tog
Louise Frevert – Danser
Suzanne Bjerrehuus – En af grevens piger

Eksterne henvisninger 
 

Stjernetegnsfilm
Danske film fra 1976
Agent 69 Jensen i Skorpionens tegn

Agent 69 Jensen i Skorpionens tegn (ofte forkortet til I Skorpionens tegn) er en dansk hardcore-pornofilm fra 1977.

Det var den femte af de seks officielle sexkomedier i stjernetegn-filmserien.

Manuskript Werner Hedman og Edmondt Jensen.
Instruktion Werner Hedman.
Blandt de medvirkende kan nævnes:

Ole Søltoft
Poul Bundgaard
Karl Stegger
Judy Gringer
Else Petersen
Søren Strømberg
Bent Warburg
Birger Jensen
Arthur Jensen
Kate Mundt
Ib Mossin
Torben Bille

Eksterne henvisninger 
 

Stjernetegnsfilm
Danske film fra 1977
Agent 69 Jensen i Skyttens tegn

Agent 69 Jensen i Skyttens tegn er et dansk erotisk lystspil fra 1978.

Titlen forkortes ofte fejlagtigt til I Skyttens tegn (ligesom Agent 69 Jensen i Skorpionens tegn ofte fejlagtigt forkortes til I Skorpionens tegn).

Det var den sidste af de seks officielle sexkomedier i stjernetegn-filmserien. Instruktør var Werner Hedman, der også skrev manuskript sammen med Edmondt Jensen.

Handling 
Blanding af sex-lystspil og spionhistorie hvor hemmelige agenter jagter mikrofilm som er skjult i tre pudderdåser.

Medvirkende 
Blandt de medvirkende kan nævnes:

Ole Søltoft
Søren Strømberg
Poul Bundgaard
Karl Stegger
Arthur Jensen
Benny Hansen
Paul Hagen
Jeanne Darville
Kirsten Norholt
Kate Mundt
Valsø Holm
Else Petersen
Gotha Andersen
William Kisum
Poul Glargaard
Ib Mossin
Sven-Ole Thorsen
Torben Bille
Ricky Bruch

Referencer

Eksterne henvisninger 
 

Stjernetegnsfilm
Danske film fra 1978
Dansksprogede film
Gotha Andersen

Oskar Johannes Gotha Andersen (29. januar 1921 i København – 12. marts 1984 i Sundby) var en dansk skuespiller.

Han var uddannet skolelærer og fortsatte med at udøve dette erhverv livet igennem sideløbende med sine roller indenfor skuespilfaget.

Han debuterede i 1948 i Vedbæk-Revyen og fik sin første lille rolle på film i Nålen fra 1951.

Han nåede at indspille en række film, men huskes måske mest fra en række optrædener i tv, som f.eks. i Flid, fedt og snyd, Syg og munter, Tyllefyllebølleby Banegård, Svend, Knud og Valdemar og Sonja fra Saxogade.

Sin sidste rolle fik han i Forbrydelsens element fra 1984.

Begravet på Sundby Kirkegård.

Film 
Gotha Andersen har medvirket i følgende danske film

 Nålen
 Rend mig i revolutionen
 Med kærlig hilsen
 Ballade på Christianshavn
 Tandlæge på sengekanten
 Bordellet
 Lenin, din gavtyv
 Man sku' være noget ved musikken
 Operation Kirsebærsten
 Olsen-bandens store kup
 Mig og Mafiaen
 Olsen-banden går amok
 Romantik på sengekanten
 Piger i trøjen
 Da Svante forsvandt
 Brand-Børge rykker ud
 Pas på ryggen, professor
 Agent 69 Jensen i Skyttens tegn
 Fængslende feriedage
 Lille Virgil og Orla Frøsnapper
 Undskyld vi er her
 Kniven i hjertet
 Thorvald og Linda
 Koks i kulissen
 Med lille Klas i kufferten
 Forbrydelsens element

Tv-serier og julekalendre 
 Sørøver Sally
 Huset på Christianshavn
 Tyllefyllebølleby Banegård (1972-1973)
 Kikkebakkeboligby (julekalender)
 Een stor familie
 familien Fab (den sure busk)

Eksterne henvisninger 

 

Skuespillere fra Danmark
Solvognen (teatergruppe)

Solvognen var en politisk teatergruppe med tilknytning til Christiania. Den blev oprettet som en lys- og lysbilledgruppe i 1969 og blev opløst igen i 1982.

Solvognens happening "Julemandshæren" blev i 2004 medtaget i Kulturministeriets Kulturkanonen, der er en liste med 108 kunstværker, som officielt er essentielle i den danske kulturarv.

Diskografi 

 Købmandsliv
A-side
"Ouverture"
"Venetex"
"Cykelsang"
"Jackpot"
"Fugledrøm"
B-side
"Socialen"
"Pølsens Pris"
"Fru Madsens Blues"
"Avissangen"
"Hr. Madsens Sang"
"Vi Er På Vej"

 Det Hvide Slot
 Charter tour Amore
 Wounded Knee, (1973) 
 Rebild aktionen (1976) 
 Dyrehæren
 NATO-hæren (1973)
 Julemandshæren (1974)
 Elverhøj (1975)

Kilder 

Teatre i Danmark
Kulturkanonen
Etableret i 1969
Ophørt i 1982
Christiania
Skurvogn

En skurvogn er, som navnet antyder, et skur med hjul, så det kan flyttes.

Oprindeligt har det bogstaveligt talt været et træskur på (rammen til) en vogn. Den moderne skurvogn er i dag en mobil letvogn, som er fremstillet af glasfiber og isoleret. Letvognen minder i opbygning om en firkantet campingvogn og indeholder for det meste både opholdsrum, køkken, bad og soverum.

Formålet med en skurvogn er at man på en midlertidig arbejdsplads jf. arbejdsmiljøloven skal have et sted hvor man i tørvejr kan vaske hænder og spise sin mad. Da dette ikke altid kan lade sig gøre med de faciliteter der er i forvejen (eksempelvis for skovarbejdere i skoven eller bygningsarbejdere i de første faser af et byggeri) vælger man ofte at opstille en eller flere skurvogne, skurcontainere eller skurpavilloner til arbejderne. Her har skurvognen den fordel at den kan spændes direkte efter et passende køretøj, hvorimod de andre typer skal flyttes med en lastbil med kran. Tidligere var mange skurvogne ikke indregistreret og måtte derfor kun flyttes med 30 km/t, eller på en lastbil som med skur på ladet må køre op til 80 km/t på motorvejen. I dag er der ofte tale om mobile enheder som er indregistreret og kan spændes efter de fleste kørertøjer.

Byggeudstyr
Ly
Anhængere
Mandskabsskur

Et mandskabsskur opstilles typisk på en byggeplads eller i en skov for at arbejderne har et sted hvor de kan gå på toilettet, vaske hænder, spise madpakke eller eventuelt tilberede mad og om nødvendigt skifte tøj og bade.

Ifølge arbejdsmiljøloven skal der ofte som minimum være mulighed for håndvask, toiletbesøg og spisning i et lukket rum der kan opvarmes.

Som regel bruger man til dette formål en eller flere enheder alt efter hvor mange folk der skal benytte faciliteterne.

Der skelnes mellem skurcontainere der er opbygget inden i en standard ISO-container, skurpavilloner der er noget bredere og mest ligner et reelt træhus eller skurvogne, der normalt enten er opbygget som en firkantet campingvogn eller et regulært træskur på hjul.

Ly
Byggeudstyr
Arbejdsmiljøloven

Arbejdsmiljøloven er en rammelov, der indeholder krav til arbejdsmiljøet, der skal overholdes på alle danske arbejdspladser. I formålsparagraffen i arbejdsmiljøloven hedder det, at:  Målet er at sikre et sikkert og sundt arbejdsmiljø, der til enhver tid er i overensstemmelse med den tekniske og sociale udvikling i samfundet.

Fortolkningen og vurderingen af arbejdsmiljøet er afhængig af den samfundsmæssige og sociale udvikling og loven suppleres løbende med bekendtgørelser, der mere detaljeret fortæller, hvordan lovens mål kan opfyldes på forskellige arbejdsmiljøområder.

Arbejdsmiljøloven er således en samling af regler, der beskriver krav og anvisninger til forsvarlig udførelse af forskellige typer lønarbejde.

De vigtigste områder omhandler blandt andet arbejdets udførelse, f.eks at arbejdet skal planlægges, tilrettelægges og udføres således, at det sikkerheds- og sundhedsmæssigt er fuldt forsvarligt. Arbejdspladsens indretning, tilrettelæggelse af pauser, toilet- bade- og spiseforhold, ensformigt gentaget arbejde (EGA), personlige værnemidler m.v.

Hvileperioder og fridøgn som blandt andet siger, at man skal have mindst 11 timers hvile pr. døgn og et ugentligt fridøgn.

Ekstern henvisning 

 Lovbekendtgørelse af lov om arbejdsmiljø 
 Emneside om love og regler på Videncenter for Arbejdsmiljøs portal 
 Læs mere om arbejdsmiljølovgivningen

Loven
Danmarks love
Evil Office

Evil Office er Mews eget pladeselskab, som de stiftede i forbindelse med deres andet album, Half the World Is Watching Me, da deres daværende pladeselskab, Exlibris Musik, ikke delte deres ambitioner. Evil Office har derefter udgivet alt Mews materiale i Danmark. Der er kun et band udover Mew der har skrevet kontrakt med Evil Office, Lords of Destruction.

Eksterne henvisninger 
 Evil Office, officiel side 

Pladeselskaber fra Danmark
Mew
Etableret i 2000
Exlibris Musik

Exlibris Musik er et pladeselskab stiftet og ejet af bogforlaget Gyldendal. Exlibris blev stiftet i oktober 1975 og udsendte sin første udgivelse samme år; en single med Benny Andersen & Povl Dissing "Svantes Allergiske Vise" (EXL 1).

Exlibris har siden stiftelsen primært udgivet musik af danske kunstnere og artister, herunder Jan Toftlund, Søren Kragh-Jacobsen, Skousen & Ingemann, Trille, Anne Linnet, Pia Raug, Sebastian, Erik Grip, Mew m.fl.

Referencer

Eksterne henvisninger
Exlibris Musik 

Pladeselskaber fra Danmark
Gyldendal
Robin Hood – Den Fredløse

Robin Hood – Den Fredløse (opr. Robin Hood: Prince of Thieves) er en amerikansk eventyrfilm og actionfilm fra 1991, instrueret af Kevin Reynolds. Rollen som Robin Hood spilles af Kevin Costner, mens andre centrale roller spilles af Morgan Freeman, Mary Elizabeth Mastrantonio, Christian Slater og Alan Rickman.

Filmen huskes af mange for Bryan Adams' ballade (Everything I Do) I Do It for You (fra hans album Waking Up The Nighbours). I en scene ses et ahorntræ, som siden har fået navnet Robin Hood Tree.

Filmen fik blandet modtagelse af kritikerne og har opnået 51% på Rotten Tomatoes. Den kendte amerikanske anmelder Roger Ebert gav den to af fire stjerner. Den blev en stor publikumssucces og indbragte $390 millioner på verdensplan, heraf $165 millioner i USA. Den blev den næstmest indbringende film i 1991, både på verdensbasis og i USA. Den blev kun slået af Terminator 2: Dommedag.

Medvirkende 

 Kevin Costner som Robin Hood
 Morgan Freeman som Azeem
 Mary Elizabeth Mastrantonio som Lady Marian
 Alan Rickman som George, Sheriffen af Nottingham
 Christian Slater som Will Scarlet
 Nicholas Brimble som Lille John
 Walter Sparrow som Duncan
 Michael McShane som Broder Tuck
 Michael Wincott som Sir Guy of Gisborne
 Soo Drouet som Fanny
 Daniel Newman som Wulf
 Daniel Peacock som David Doncester
 Brian Blessed som Lord Locksley
 Geraldine McEwan som Mortianna
 Sean Connery som Richard Løvehjerte

Priser og nomineringer 
Priser
 ASCAP Award for sang: Bryan Adams og Robert John Lange
 BAFTA Award for bedste mandlige birolle: Alan Rickman
 BMI Film & TV Awards for BMI Film Music Award: Michael Kamen
 BMI Film & TV Awards for mest fremført sang i en film: Michael Kamen
 Evening Standard British Film Award for bedste skuespiller: Alan Rickman
 Golden Screen (Goldene Leinwand): Filmen
 Grammy Awards for bedste sang skrevet for film: Robert John Lange, Michael Kamen og Bryan Adams
 London Film Critics' Circle en ALFS Award for årets mandlige britiske skuespiller: Alan Rickman
 MTV Movie Award for bedste filmsang: Bryan Adams
 Motion Picture Sound Editors en Golden Reel Award for bedste lydklip
 Razzie Awards for værste mandlige hovedrolle: Kevin Costner
 Young Artist Awards for bedste familiefilm (Drama)
 Young Artist Awards for bedste ungdomsskuespiller: Daniel Newman

Nomineringer
 Filmen blev også nomineret til en Oscar (sang), fem Saturn Award, en BAFTA Award, to Golden Globe, en Grammy, seks MTV Movie Award og en Razzie Award.

Referencer

Eksterne henvisninger 
 

Eventyrfilm fra USA
Amerikanske film fra 1991
Værker med Robin Hood
Film baseret på middelalderlige legender
Kaiser Chiefs

Kaiser Chiefs er et indie-rockband fra Leeds. Det består af medlemmerne Ricky Wilson, Andrew 'Whitey' White, Simon Rix, Nick 'Peanut' Baines og Nick Hodgson.

Kaiser Chiefs blev dannet tilbage i 1997 under navnet Parva og var i begyndelsen et garagerockband. Efter de blev droppet af deres pladeselskab, skiftede bandet i 2003 til en mere britpop-agtig lyd og tog navnet Kaiser Chiefs. 

Bandet udsendte i 2005 debutalbummet Employment, og siden fik de større og større indflydelse på den engelske musikscene, hvilket kulminerede i tre Brit Awards i 2006 for Best Group, Best British Rock Act og Best Live Act.
Alle medlemmer i Kaiser Chiefs er store fans af Leeds United A.F.C., og bandet har taget navn efter den sydafrikanske fodboldklub Kaizer Chiefs Football Club, da det var Leeds Uniteds daværende kaptajn, Lucas Radebe's, tidligere klub.

Yours Truly, Angry Mob kom på gaden i februar 2007.

Deres tredje album, Off With Their Heads udkom i oktober 2008. Første single, "Never Miss A Beat", var produceret af Mark Ronson, og Lilly Allen og New Young Pony Club medvirkede på kor. 
Mark Ronson står også bag nyeste udspil fra albummet, singlen "Good Days Bad Days".

Eksterne henvisninger 

 P3 Playlistnyt 

Fra DR P3 playlistnyt
Musikgrupper fra Storbritannien
Indierockgrupper fra Storbritannien
Har spillet på Roskilde Festival
Jakovlev

A.S. Jakovlev designbureau JSC er et russisk firma, som designer og producerer flyvemaskiner. De bruger designpræfikset Jak til deres fly. Det blev dannet i 1934 af Alexander Sergejevitj Jakovlev som OKB-115.

Under 2. verdenskrig designede og producerede Jakovlev en berømt serie jagerfly.

Det blev inkorporeret i Yak Aviation Company sammen med Smolensk Aviation Plant Joint Stock Company i marts 1992, selvom de to firma fortsatte med at operere selvstændigt. Senere undergik det privatisering og blev Yak Aircraft Corporation. Jakolev er i dag en del af Irkut Corporation, der som de øvrige større russiske flyproducenter er en del af selskabet United Aircraft Corporation, der er ejet af den russiske regering.

Firmaet designede Ptjelaen (førerløst opklaringsfly) (ptjela betyder bi).

Navnet Jakovlev bliver ofte brugt i vesten, men i Rusland bliver det næsten altid forkortet til Jak (russisk: Як) som en del af flyets navn.

Se også: SOKOL Aircraft Building Plant

Flymodeller 

 AIR-1
 AIR-2
 AIR-3
 AIR-4
 AIR-5
 AIR-6 (alsidig)
 AIR-17
 UT-1 (AIR-14) (1936 — 1-sæders træningsfly)
 UT-2 (AIR-10, Ya-20) (1935 — 2-sæders træningsfly)
 Jak-1 (1940 — WWII jagerfly)
 Jak-2 (1940 — WWII bombefly)
 Jak-3 (1943 — WWII jagerfly, forbedret Yak-1)
 Jak-4 (1940 — WWII bombefly, forbedret Yak-2)
 Jak-5 (1941 — WWII jagerfly, prototype, forbedret Jak-1)
 Jak-6 (1942 — transportfly)
 Jak-7 (1942 — WWII 2-sæders træningsfly og 1-sæders jagerfly, forbedret Jak-1)
 Jak-8 (1944 — transportfly, forbedret Jak-6)
 Jak-9 (1944 — WWII jagerfly, forbedret Jak-1)
 Jak-10
 Jak-11 (1948 — træningsfly)
 Jak-12 (alsidig)
 Jak-13 (forbedret Yak-10, kun prototype)
 Jak-15 (1946 — første succesfulde Sovjetske jet jagerfly)
 Jak-17 (1947 — jagerfly)
 Jak-18 (træningsfly)
 Jak-19
 Jak-23 (jagerfly)
 Jak-24 (transporthelikopter)
 Jak-25 (1947 — jagerfly prototype, betegnelse genbrugt)
 Jak-25 (opfangerfly/interceptor)
 Jak-26 (taktisk bombefly)
 Jak-27 (opklaringfly)
 Jak-28 (alsidig bomber og opfanger)
 Jak-30 (1948 — opfanger prototype, betegnelse genbrugt)
 Jak-30 (træningsfly)
 Jak-32 (træningsfly, enkeltsædes version af Yak-30)
 Jak-36 (demonstrations VTOL jet)
 Jak-38 (militær V/STOL jet)
 Jak-40 (kommercielt passengerfly)
 Jak-41 (tænkt som produktionsversion af Yak-141)
 Jak-42 (kommercielt passengerfly)
 Jak-43 (planlagt opgraderet Yak-41)
 Jak-44 (hangarskibs-klart luftbåren tidlig advarsel)
 Jak-46 (fejlslået propeldesign)
 Jak-50 (1949 — jagerfly protope, betegnelse genbrugt)
 Jak-50 (kunstflyvningsfly)
 Jak-52 (kunstflyvningsfly og militært træningsfly)
 Jak-54 (sportsfly)
 Jak-55 (1982 — kunstflyvningsfly)
 Jak-56 
 Jak-112 (alsidig)
 Jak-130 (avanceret træningsfly)
 Jak-141 (siges at være verdens første supersoniske VTOL jagerfly)

 Ptjela (bi) (førerløst opklaringsfly)

 
Flyproducenter fra Rusland
Etableret i 1934
United Aircraft Corporation
Flyproducenter fra Sovjetunionen